****

Az okirat iktatószáma: \_\_\_\_\_\_\_\_\_

 Eszközfoglalás száma: \_\_\_\_\_\_\_\_\_

 Pénzügyi központ száma: \_\_\_\_\_\_\_

**ÉPÍTÉSI-Vállalkozási szerződés**

(Csarnok épület kivitelezÉSÉre)

Amely létrejött egyrészről a

**Szent István Egyetem**

Székhely: 2100 Gödöllő, Páter Károly u. 1.

Intézményi azonosító: FI 69207

Adószám: 15329767-2-13

Bankszámlaszám: MÁK 10032000-00282826-00000000

Képviseli: Dr. Tőzsér János rektor és Magyar Ferenc kancellár

Szakmai teljesítésigazolásra jogosult: Jáger Ilona építész

Teljesítésigazolásra jogosult: Dr. Szabó István nemzetközi és külkapcsolati rektorhelyettes, projekt szakmai vezető

Kapcsolattartók és elérhetőségeik: Dr. Szabó István nemzetközi és külkapcsolati rektorhelyettes, projekt szakmai vezető

[+36-(28)-522-000 /1481](http://telefonkonyv.szie.hu/reszletes_mellek.php?mellek=1481&) mellék

Szabo.Istvan@gek.szie.hu

Jáger Ilona építész

 +36-28/522-000/2248

jager.ilona@gfh.szie.hu

mint Megrendelő (a továbbiakban: **Megrendelő**)

másrészről a

**…………………………**

Székhely: …………………………

Cégjegyzékszám: …………………………

Adószám: …………………………

Bankszámlaszám: …………………………

Képviseli: …………………………

Kapcsolattartó: …………………………

Kapcsolattartó elérhetőségei: **…………………………**

mint Vállalkozó (a továbbiakban: **Vállalkozó**)

– a továbbiakban együttes említésük során: „**Felek**” – között, alulírott napon és helyen, az alábbi feltételek szerint.

**1. Előzmények**

1.1. Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 115. § (1) bekezdés szerinti, közösségi értékhatárt el nem érő és egyben nemzeti értékhatárt elérő értékű, nyílt közbeszerzési eljárást kezdeményezett „Csarnok épület kivitelezése” tárgyában, amelyben a Vállalkozó került nyertesként kihirdetésre. Az eljárás eredményéről szóló összegezés 2018. ………….. napján került kiküldésre.

1.2. A Szerződő Felek rögzítik, hogy a jelen szerződést a Kbt. 131. § (1) bekezdés rendelkezései alapján a fent hivatkozott közbeszerzési eljárás, illetve annak eredménye szerint írják alá.

1.3. A közbeszerzési dokumentumok és mellékletei, valamint a nyertes ajánlat jelen szerződés elválaszthatatlan mellékletét képezi.

1.4. Szerződő felek rögzítik, hogy jelen szerződés a **FIEK\_16-1-2016-0008 azonosító számú ”AGIT Agrárinformatikai Felsőoktatási Ipari Együttműködési Központ létrehozása” elnevezésű projekt keretei között jön létre.**

**2. A szerződés tárgya**

2.1. Megrendelő megrendeli, Vállalkozó pedig elvállalja **az AgIT FIEK Műszaki-Informatikai laboratóriumi csarnok ( a továbbiakban: Csarnok) kivitelezését.** A Csarnoknak helyet adó ingatlan Gödöllő város belterületén, a Páter Károly utca 1. szám alatt (4938. hrsz.) található, oktatási építési övezetbe sorolva. Vállalkozó feladata egy **750 m2 nagyságú, előregyártott (ASA) vasbeton pillérvázas és főtartós, hőszigetelt szendvicspanel falú és tetőfedésű épület kivitelezése** a jelen szerződésben, valamint a mellékletét képező **építési kiviteli tervben és a kapcsolódó hatósági engedély(ek)ben (1. sz. melléklet), valamint az Ajánlattételi felhívásban és dokumentációban és ezek részét képező műszaki leírásban (2. sz. melléklet) meghatározott műszaki tartalom és a kivitelezést érintő egyéb feltételek figyelembe vétele mellett.**

2.2. Vállalkozó kötelezettséget vállal arra, hogy Megrendelő által a közbeszerzési eljárás ajánlatételi felhívásában és a dokumentációban részletezett műszaki tartalom és a 2.1. pontban megjelölt egyéb dokumentumok szerint a szerződés tárgyát képező munkákat, az ajánlatban vállalt feltételekkel az egyes munkanemekre vonatkozó, hatályban lévő szabványok szerint elvégzi. Vállalkozó vállalja, hogy az általa végzett tevékenység, az általa beépített/felhasznált valamennyi termék a magyar szabványoknak és előírásoknak megfelel. Vállalkozó csak Magyarországon minősített, az érvényes szabványoknak, előírásoknak megfelelő terméket építhet be, illetve használhat fel. Vállalkozó a leszállított, felhasznált és beépített termékekre, annak alkatrészeire vonatkozó jótállási jegyet (garancialevelet / garanciajegyet) az átadás-átvételkor köteles Megrendelő részére átadni.

**3. Alvállalkozó igénybevétele**

3.1. A jelen szerződésben vállalt kötelezettségeit Vállalkozó át nem ruházhatja, jogosult viszont a szerződés teljesítése során alvállalkozót igénybe venni, amennyiben azt az ajánlatában jelezte. A Vállalkozó a jogosan igénybe vett alvállalkozóért úgy felel, mintha a munkát maga végezte volna. Alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be, illetve Vállalkozó tudomásul veszi, hogy jogosulatlanul igénybe vett alvállalkozói tevékenység súlyos szerződésszegésnek minősül és jogszabályba ütközik.

3.2. Vállalkozó, illetve alvállalkozói kötelesek betartani a munkavégzés helyének helyi előírásait, munka-, baleset-, és tűzvédelmi utasításait, valamint a Megrendelő indokolt speciális követelményeit, melyet Vállalkozó jelen szerződés aláírásával egyidejűleg tudomásul vesz.

3.3. Vállalkozó, illetve alvállalkozói különösen kötelesek a természetvédelemre, a környezetvédelemre, a hulladékgazdálkodásra, illetve a veszélyes hulladékokra vonatkozó előírásokat, jogszabályokat betartani.

3.4. Vállalkozó köteles a kivitelezési munkák végzése során rendszeres balesetvédelmi szemlét tartani, munkavédelmi, tűzvédelmi, balesetvédelmi oktatást végezni és mindezeket a vonatkozó jogszabályoknak megfelelően dokumentálni, melyeket tudomásul vesz.

3.5. Vállalkozó az általa, illetve alvállalkozói által ellátott tevékenységért, illetve annak eredményéért teljes körű anyagi felelősséget vállal, ennek keretében felel mindazon kárért, mely nem megfelelő munkavégzésére, vagy nem megfelelő anyag beépítésére vezethető vissza. Ezen körben vállalkozó azon kárért is felel, melyet harmadik személy a Vállalkozó, illetőleg alvállalkozói tevékenységével összefüggésben érvényesít a Megrendelővel szemben.

3.6. A teljesítésbe a Vállalkozó más alvállalkozót vagy szakembert kizárólag a Kbt. 138.§-ában meghatározottak szerint vonhat be.

3.7. Vállalkozó kizárólagosan felelős azért, hogy az általa, valamint alvállalkozói által a tevékenység során foglalkoztatott munkavállalók a szabályszerű bejelentéssel rendelkezzenek a szükséges hatóságoknál, ezzel összefüggésben Megrendelő a felelősségét kizárja, melyet Vállalkozó tudomásul vesz.

**4. A szerződés hatálya, a teljesítés határideje és helyszíne**

4.1. Jelen szerződés a mindkét fél általi aláírásának napján lép hatályba és a mindkét fél általi teljesítéséig terjedő határozott időtartamra jön létre.

4.2. **A munkaterület(ek) jelen szerződés mindkét fél általi aláírását követően, a Felek által egyeztetett időpontban kerül átadásra.** **A kivitelezést Vállalkozó az alábbi ütemezés szerint köteles teljesíteni:**

|  |  |  |
| --- | --- | --- |
| **Kivitelezési munkák teljesítésének ütemezése** | **Elvárt műszaki tartalom**  | **Teljesítési határidő** |
| **I. ütem** | - Építőmesteri munkanem: a.) alépítményi és alapozási munkákb.) alépítménnyel kapcsolatos szakági munkák | a szerződés hatálybalépésétől számított 40. nap. |
| **II. ütem**  | - Építőmesteri munkanem: a.) szerkezetépítési munkákb.) szerkezetépítéshez kapcsolódó gépészeti - és elektromos alapvezeték szerelési munkák | a szerződés hatálybalépésétől számított 90. nap. |
| **III. ütem**  | - Építőmesteri munkanem: asztalos, lakatos, szárazépítészeti, festő munkák- Épületgépészeti munkanem: a.) vízellátás-csatornázás alap - és ágvezetékeinek fektetéseb.) központi fűtés hőközpont kialakítás, hőleadókig fűtési vezeték kiépítés- Épületvillamossgági munkák: a.) erősáramú vezetékhálózat létesítése, b.) gyengeáramú / struktúrált hálózat kiépítése,c.) elosztószekrények gyártása  | a szerződés hatálybalépésétől számított 130. nap, de legkésőbb 2018. november 15. napjáig történő részteljesítés. |
| **IV. ütem**  | - Építőmesteri munkanem: a.) belsőépítészeti befejező munkák, b.) külső közlekedési pályák, kertépítészeti munkák,- Épületgépészeti munkanem: a.) vízellátás-csatornázás berendezéseinek szerelvényezéseb.) központi fűtési rendszer hőleadóinak elhelyezése, szerelvényezése, rendszerbeüzemelése, beszabályozása- Épületvillamossgági munkák: a.) erősáramú rendszer szerelvényezéseb.) gyengeáramú / struktúrált hálózat szerelvényezése, beüzemelése,c.) elosztószekrények elhelyezése, a komlett villamos hálózat készre szerelése, dokumentálása. | a szerződés hatálybalépésétől számított 270. nap. |

4.3. Vállalkozó jogosult a 4.2. pontban megjelölt teljesítési határidők előtt teljesíteni, melyet köteles egyeztetni Megrendelővel.

4.4. A Vállalkozó a jelen szerződésben vállalt munkákat az alábbi megvalósítási helyszínen köteles teljesíteni (az építési kiviteli tervben és a kapcsolódó hatósági engedély(ek)ben rögzítettek szerint):

**2100 Gödöllő, Páter Károly u. 1. (4938. hrsz.)**

**5. Vállalkozói díj és fizetési feltételek**

5.1. Vállalkozó a jelen szerződésben meghatározott feladatok ellátásáért, szerződésszerű teljesítés esetén mindösszesen  **……………… Ft + Áfa azaz ………………………… forint+ÁFA vállalkozói díjra jogosult.** Az Áfa a mindenkor hatályos jogszabályok szerint kerül felszámításra.

5.2. Vállalkozó szerződésszerű teljesítése esetén a Megrendelő által kiadott teljesítésigazolás alapján az egyes teljesítési ütemek teljesítését követően **három részszámla és egy végszámla kiállítására** jogosult az alábbiaknak megfelelően:

|  |  |  |
| --- | --- | --- |
| **Számlázás ütemezése** | **A számla kiállításának feltétele**  | **Kiszámlázható vállalkozói díj összege** |
| 1. részszámla | A kivitelezési munkák I. ütemének teljesítése | 5.1. pont szerinti vállalkozói díj 10 %-a |
| 2. részszámla | A kivitelezési munkák II. ütemének teljesítése | 5.1. pont szerinti vállalkozói díj 30 %-a |
| 3. részszámla | A kivitelezési munkák III. ütemének teljesítése | 5.1. pont szerinti vállalkozói díj 30 %-a |
| Végszámla | A kivitelezési munkák IV. ütemének teljesítése, a szerződés végteljesítése | 5.1. pont szerinti vállalkozói díj fennmaradó 30 %-a |

A munka kivitelezési készültségi szintjét a Megrendelő műszaki ellenőre állapítja meg az építési napló bejegyzései és a helyszínen végzett ellenőrzései alapján, melyet Vállalkozó kifejezetten elfogad.

5.3. A Kbt. 135. § (1)-(2) bekezdéseire tekintettel Megrendelő a szerződés teljesítésének (mind részteljesítések, mind végteljesítés esetén) elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésétől (mind részteljesítések, mind végteljesítés esetén) vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni.

A Kbt. 135. § (2) bekezdése szerint ha a Vállalkozó írásbeli értesítésére Megrendelő a szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a szerződésben - a Ptk. 6:247. § (2) bekezdésére figyelemmel - meghatározott határidőben nem fejezi be, Vállalkozó kérésére a teljesítésigazolást köteles kiadni.

A Kbt. 135. § (5) bekezdésére tekintettel a Felek az ellenszolgáltatás részletekben történő teljesítésében állapodtak meg az 5.2. pontban rögzítettek szerint azzal, hogy minden részletre alkalmazni rendelik a törvényben vagy kormányrendeletben a kifizetésre előírt szabályokat.

5.4. A vállalkozói díj tartalmazza a Vállalkozónak a jelen szerződésben foglalt feladatok teljesítésével kapcsolatban felmerülő összes költségét, kiadását, ideértve a közvetlen költségek között nem szereplő általános költségeket is, ezért Vállalkozó a vállalkozói díjon felül további díj, vagy költség, többletköltség (pl. többletmunka) megtérítésére nem tarthat igényt.

5.5. A Kbt. 136. § (1) bekezdése alapján a Vállalkozó nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.

5.6. Szerződő felek rögzítik, hogy a Vállalkozó a Kbt. 135.§ (7) bekezdésére figyelemmel jogosult jelen szerződés alapján a **teljes nettó vállalkozói díj 5%-ának megfelelő összegű előleg igénylésére.** Megrendelő az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló322/2015. (X.30.) Korm. rendelet ( a továbbiakban: 322/2015. (X.30.) Korm. rendelet) 30. § (1) bekezdése szerint az előleget a Vállalkozó kérésére legkésőbb a munkaterület átadását követő 15 napon belül kifizeti. Ezen esetben az 5.2. pontban megjelölt első részszámla összegéből pénzügyi teljesítést nem igényel a Megrendelő által megfizetett előleg, azt a Felek ezen részteljesítésbe tudják be, Vállalkozó ennek feltüntetésével jogosult a részszámlája kiállítására.

A 322/2015. (X.30.) Korm. rendelet 30. § (3) bekezdésére figyelemmel az előleg alapja a szerződésben foglalt teljes nettó vállalkozói díj. A szerződés későbbi módosítása a kötelezően biztosítandó előleg összegét nem érinti, a 31. §-ra tekintettel a vállalkozói díj kifizetésére az előlegen túl csak az adott munkára, munkarészre vonatkozó teljesítésigazolás kiállítását követően kerülhet sor.

5.7. A Kbt. 135. § (3) bekezdése alapján a részszámlában és a végszámlában szereplő vállalkozói díjat a Megrendelő az alábbi eljárásrend szerint fizeti meg Vállalkozónak:

5.7.1. Vállalkozó az 5.3. pont szerint kiadott teljesítésigazolás(ok) alapján jogosult számla kiállítására (mind résszámla, mind végszámla esetén), Megrendelő által aláírt teljesítésigazolás csatolása nélkül Megrendelő a számlákat nem fogadja be és kifizetés sem történik, melyet Vállalkozó kifejezetten tudomásul vesz. Megrendelő a számlát annak kézhezvételétől számított 30 napon belül Vállalkozó jelen szerződés első oldalán megjelölt bankszámlaszámára átutalással fizeti meg a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésének figyelembe vételével.

5.7.2. A 322/2015. (X.30.) Korm. rend. 32/A. §-a szerint **amennyiben Vállalkozó alvállalkozót vesz igénybe, Megrendelő a Ptk. 6:130. § (1)-(2) bekezdésétől eltérően az 5.2. pont szerint benyújtott számlák kifizetését a következő szabályok figyelembe vételével teljesíti:**

a) az ajánlattevőként szerződő felek legkésőbb a teljesítés elismerésének időpontjáig kötelesek nyilatkozatot tenni az ajánlatkérőnek, hogy közülük melyik mekkora összegre jogosult az ellenszolgáltatásból;

b) az összes ajánlattevőként szerződő fél legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;

c) az ajánlattevőként szerződő felek mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint az ajánlattevői teljesítés mértékét;

d) a c) pont szerint a számlában feltüntetett alvállalkozói teljesítés ellenértékét az ajánlatkérőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőknek;

e)az ajánlattevőként szerződő fél haladéktalanul kiegyenlíti az alvállalkozók számláit, vagy az alvállalkozóval kötött szerződésben foglaltak szerint az alvállalkozói díj egy részét visszatartja;

f)az ajánlattevőként szerződő felek átadják az e) pont szerinti átutalások igazolásainak másolatait;

g)az ajánlattevőként szerződő felek által benyújtott számlában megjelölt, fővállalkozói teljesítés ellenértékét az ajánlatkérőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőként szerződő feleknek;

h) ha az ajánlattevőként szerződő felek valamelyike az e) vagy az f) pont szerinti kötelezettségét nem teljesíti, az ellenszolgáltatás fennmaradó részét az ajánlatkérő (vagy a kifizetésre köteles szervezet) őrzi, és az akkor illeti meg az ajánlattevőt, ha az ajánlatkérő részére igazolja, hogy az e) vagy az f) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult az ajánlattevő által a b) pont szerint bejelentett összegre vagy annak egy részére;

i) részben vagy egészben európai uniós támogatásból megvalósított közbeszerzés esetén a d) pont szerinti határidő harminc nap.

A 322/2015. (X.30.) Korm. rend. 32/B. § (1) bekezdése alapján a 32/A. § (1) bekezdés rendelkezéseinek alkalmazása során a havonta nettó módon számított 200 000 forintot meghaladó kifizetésnél ajánlattevő az igénybe vett alvállalkozónak a teljesítésért - visszatartási kötelezettség nélkül - abban az esetben fizethet, ha

a) az alvállalkozó az ajánlattevő rendelkezésére bocsát a tényleges kifizetés időpontjától számított 30 napnál nem régebbi nemleges adóigazolást,

b) az alvállalkozó a kifizetés időpontjában szerepel a köztartozásmentes adózói adatbázisban, vagy

c) az ajánlattevő rendelkezésére bocsátja az adóigazgatási eljárás részletszabályairól szóló kormányrendelet szerinti köztartozásmentes adózói minőségről szóló igazolást.

Az ajánlattevő az általános adóigazolás rendelkezésre bocsátása után az abban szereplő köztartozás erejéig visszatartja a kifizetést. Ha az általános adóigazolásban szereplő köztartozás ellenére az ajánlattevő elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki.

5.7.3. A kifizetésre irányadó az adózás rendjéről szóló 2017. évi CL. törvény.

5.8. A számláknak mind formailag, mind tartalmilag meg kell felelnie az általános forgalmi adóról szóló 2007. évi CXXVII. törvényben foglalt előírásoknak. A Vállalkozó a számlákon köteles feltüntetni a teljesítés alapját képező szerződés számát (okirat iktatószáma adatot). Vállalkozó köteles benyújtani a szerződésszerű teljesítés tényét igazoló, a Megrendelő által előírt tartalmi elemekkel rendelkező, aláírt teljesítési igazolást is mind részszámla, mind végszámla tekintetében. Ezek hiányában a számlát a Megrendelő nem fogadja be és kifizetés sem történhet, melyet Vállalkozó tudomásul vesz.

A Vállalkozó jelen szerződésében foglalt teljesítésének igazolására Megrendelő részéről Dr. Szabó István nemzetközi és külkapcsolati rektorhelyettes, projekt szakmai vezető és Jáger Ilona (Szent István Egyetem Biztonságszervezési és Vagyongazdálkozási Főosztály – Beruházási Osztály - építész) együttesen jogosult.

5.9. A számlaküldés helye: Szent István Egyetem, 2100 Gödöllő, Páter Károly utca 1.

5.10. Jelen szerződés hatálya alatt a Vállalkozó a cégbíróság által nyilvántartott adataiban (a nevében, cégformájában, adószámában) bekövetkező változásokról 3 (három) naptári napon belül köteles a Megrendelőt írásban értesíteni. Az értesítés elmulasztása esetén a számlát a Megrendelő visszautasíthatja.

5.11. Vállalkozó hozzájárul, hogy a 10.3-10.5. pontban rögzített kötbérfizetési kötelezettsége esetén Megrendelő a kötbér összegével csökkentve fizeti ki a Vállalkozó aktuális számláját, figyelemmel ugyanakkor a Kbt. 135. § (6) bekezdésében foglaltakra. Kötbérfizetési kötelezettség ez irányú érvényesítése esetén a Vállalkozó köteles külön nyilatkozatban is 3 napon belül elismerni Megrendelő követelését. Amennyiben a Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden, e kötelezettsége megszegéséből eredő kárt, költséget, elmaradt hasznot. Vállalkozó tudomásul veszi továbbá, hogy amennyiben Megrendelő kötbérigénye esetén a jelen pont szerint nem adja ki az annak elismeréséről szóló nyilatkozatot, az a Megrendelő kötbér érvényesítését nem akadályozza.

5.12. Felek megállapodnak abban, hogy a vállalkozói díjról a számla kiállítása és a számla kiegyenlítése forintban történik.

5.13. Késedelmes fizetés esetén a Vállalkozó a Ptk. 6:155 § (1) bekezdésben szabályozottak szerint késedelmi kamatra jogosult.

5.1.4.A vállalkozói díj **a FIEK\_16-1-2016-0008 azonosító számú ”AGIT Agrárinformatikai Felsőoktatási Ipari Együttműködési Központ létrehozása” elnevezésű projekt terhére** kerül elszámolásra.

**6. Megrendelő jogai és kötelezettségei**

6.1. Megrendelő köteles Vállalkozó szerződésszerű teljesítését elősegíteni, és az elfogadott rész- és végteljesítést követően a vállalkozói díjat jelen szerződésben rögzítettek szerint megfizetni.

6.2. Megrendelő jogosult Vállalkozó szerződésszerű teljesítését – Vállalkozó szükségtelen zavarása nélkül – bármikor ellenőrizni.

6.3. A Megrendelő a kivitelezéssel kapcsolatban a Vállalkozó számára utasításokat adhat. Ezen utasítások azonban összhangban kell, hogy legyenek a szerződésben foglaltakkal. A Vállalkozó köteles – hacsak jogsérelem miatt, vagy fizikailag nem lehetetlen – a Megrendelőnek a szerződéssel összhangban tett utasításait betartani. Ezen utasítások nem terjedhetnek ki a munka részletes megszervezésére, illetőleg nem tehetik a teljesítést terhesebbé.

6.4. A Megrendelő jogosult a munkálatokat a Vállalkozó költségére bármikor felfüggeszteni, ha azt tapasztalja, hogy:

a) a munkák irányítását nem a Vállalkozó ajánlatában, illetőleg a szerződésben megjelölt személyek végzik,

b) a kivitelezés nem a műszaki előírásokban foglaltaknak megfelelően történik,

c) a Vállalkozó más anyagot kíván beépíteni, mint amit ajánlatában megjelölt és a Megrendelő elfogadott.

d) a munkákat jogosulatlanul igénybe vett alvállalkozó végzi.

6.4.1. Amennyiben a felfüggesztésre a Vállalkozó hibájából kerül sor, a felfüggesztés időtartama alatt a Vállalkozó köteles a kivitelezés alá vont területek, berendezések, anyagok, létesítmények állagát megóvni, tárolni, és biztosítani bármely romlás, veszteség vagy kár elkerülése érdekében.

6.4.2. Amennyiben a felfüggesztés nem a Vállalkozó hibája miatt vált szükségessé, jogosult a kivitelezési határidő indokolt mértékű meghosszabbítására.

6.5. Megrendelő kizárólag a szerződésben foglalt munkák teljes elvégzését fogadja el szerződésszerű teljesítésnek. A Vállalkozó általi készrejelentést követően a felek megállapodása szerint kerül sor a munkák átadás-átvételére a megvalósítások helyszínein. A Megrendelő jogosult a Vállalkozó nem szerződésszerű teljesítését visszautasítani és a jelen szerződésben foglalt jogkövetkezményeket alkalmazni.

**7. Vállalkozó jogai és kötelezettségei**

7.1. Vállalkozó haladéktalanul közöl Megrendelővel minden olyan körülményt, amely jelen szerződés teljesítését, eredményét, illetve a teljesítési határidőket érinti, vagy befolyásolja.

7.2. A munkaterületen végzett munkák jogszabály szerinti végzéséért a Vállalkozó a felelős, így különösen a balesetmentes munkakörülmények megteremtéséért, az alkalmazottak jogszerű foglalkoztatásáért, továbbá Vállalkozó felelős az alkalmazottainak, esetleges alvállalkozóinak magatartásáért a munkavégzés helyén. A Vállalkozónak olyan személyeket kell alkalmaznia, akik szakmájukban megfelelően képzettek, gyakorlottak és tapasztaltak. A Vállalkozó köteles mindent megtenni annak érdekében, hogy alkalmazottai és munkásai rendbontó vagy jogszabályba ütköző viselkedését megelőzze. A Megrendelő kötelezheti a Vállalkozót ezen személyek haladéktalan eltávolítására.

7.3. A kivitelezés időtartama alatt a munkaterületen a Vállalkozó kötelezettsége az élet- és vagyonbiztonság megóvása, valamint a munka- és tűzvédelmi előírások betartása, ezek be nem tartásából eredő kárát nem háríthatja át Megrendelőre, melyet tudomásul vesz. Ha a munkaterületen a Vállalkozó vagy a vele szerződéses kapcsolatban lévő alvállalkozók, beszállítók (akár szándékosan akár véletlenül) kárt okoznak, (beleértve az őrzési hiányosságokat is), Vállalkozó köteles a kárt megtéríteni vagy az eredeti állapotot helyreállítani.

7.4. A szerződés tárgyát képező létesítményre kiadott hatósági engedély(ek)ben foglaltakat Vállalkozó mindenkor maradéktalanul köteles betartani. Ezen engedély(ek)ben foglaltak be nem tartásából eredő károkat Vállalkozó viseli. Az építési munka körülményeire vonatkozó, külső szervek által hatósági jogkörben adott, jogszerű utasításokat a Vállalkozó köteles megfelelően végrehajtani és arról a Megrendelőt haladéktalanul értesíteni.

7.5. A Vállalkozó jogosult és köteles a munkaterületet átvenni, az átvételkor a munkavégzésre való alkalmasságot megvizsgálni. Vállalkozó köteles építési naplót vezetni a munkaterület átadás-átvétel időpontjától az esetleges hiánypótlás lezárásáig. A Vállalkozó köteles együttműködni a Megrendelővel, az esetleges hiányosságokat jegyzőkönyvben (építési napló) rögzíteni, és ebben felhívni a Megrendelő figyelmét a hiányosságok megszüntetésére. Ezen túlmenően minden olyan fontos információ bejegyzendő, amely a munkavégzőkre, az ütemezésre, a minőségre és az elszámolásra hatással lehet. Köteles továbbá a Vállalkozó megvizsgálni, hogy a munkaterületen korábban végzett munkák esetleges hibái vagy hiányosságai nem akadályozzák-e a munkavégzést.

7.6. A Vállalkozó köteles az elvárható gondossággal és igyekezettel kivitelezni a munkákat, az esetleges hibákat, hiányosságokat kijavítani a szerződés előírásaival összhangban.

7.7. A kivitelezés során a munka folyamatos végzését Vállalkozónak biztosítani kell, aminek érdekében a felmerülő akadályokat azok tudomására jutásakor azonnal jeleznie kell Megrendelőnek írásban, továbbá a megoldási módokat és javaslatokat Megrendelővel egyeztetnie kell.

7.8. A Vállalkozó köteles a munkavégzés idejére a kivitelezéssel érintett területrészeket biztonságosan leválasztani. Vállalkozó a kivitelezéssel érintett területek és az építési területen tárolt anyagok és eszközök állag és vagyonvédelmét köteles biztosítani.

7.9. A Vállalkozó a kivitelezés során fellépő módosítási igényeket a Megrendelő által kijelölt személlyel minden esetben köteles írásban egyeztetni és elfogadtatni.

7.10. A Vállalkozó köteles a kivitelezési munkák során az építési területet akadályoktól mentes állapotban tartani és ennek megfelelően tárolni eszközeit, illetve anyagait. Az anyagtárolási helyek kialakítása a Vállalkozó kötelessége, a tervezett megoldást a Megrendelővel jóvá kell hagyatni. A Vállalkozó köteles az építési területről eltakarítani és eltávolítani minden törmeléket, hulladékot, illetve olyan berendezést, ideiglenes létesítményt, amely a továbbiakban a kivitelezéshez nem szükséges. A Vállalkozó köteles az építőipari kivitelezés során keletkező hulladékok - engedéllyel rendelkező kezelőhöz történő - elszállítására (elszállíttatására), valamint az általa esetleg beszennyezett terület megtisztításáról haladéktalanul gondoskodnia kell, ellenkező esetben Megrendelő jogosult saját költségén, de Vállalkozó terhére a szennyeződést megszüntetni.

7.11. A Vállalkozó köteles a kivitelezést olyan módon végezni, hogy a munkavégzés területéről a lehető legkevesebb szennyeződés jusson ki a környező területekre. A Vállalkozó köteles betartani a mindenkor érvényes és hatályos környezetvédelmi előírásokat, jogszabályokat, hatósági határozatban foglaltakat és munkája során azokat maradéktalanul alkalmazni. Az esetlegesen keletkező veszélyes és nem veszélyes hulladékok kezelésére vonatkozóan Vállalkozó köteles minden vonatkozó előírást betartani.

7.12. A felek kifejezetten megállapodnak, hogy a szerződés megkötését követően a Vállalkozó viseli annak minden következményét, amely az ajánlattételi felhívás műszaki tartalmának – tervnek, engedélyeknek stb. - olyan hiányosságából adódik, melyet a Vállalkozónak a tőle elvárható szakmai gondosság mellett észlelnie – és a Megrendelő felé jeleznie - kellett volna, de a szerződéskötést megelőzően nem jelzett.

7.13. Amennyiben a munkavégzéshez közművek kiiktatása szükséges, Vállalkozó köteles ezt Megrendelőnek jelezni és intézkedését kezdeményezni, illetve Megrendelő előzetes jóváhagyása esetén felvenni a kapcsolatot a helyileg illetékes szolgáltató, üzemeltető vállalatokkal (villamos-, gáz-, víz-, csatorna-, hőszolgáltató).

7.14. Vállalkozó 2 nappal korábban írásban köteles értesíteni a műszaki ellenőrt az esetlegesen eltakarásra kerülő, később kibontás nélkül nem vizsgálható munkarészek elfedésének időpontjáról, hogy az elfedés előtt a műszaki ellenőr az ellenőrzést elvégezhesse. Az értesítést köteles az építési naplóba feltüntetni.

7.15. A Felek megállapodnak abban, hogy az átadás-átvételi eljárás lezárását követően 1 (egy) évvel utó-felülvizsgálati eljárást tartanak, melyen Megrendelő és Vállalkozó képviselői megjelennek. Az utó-felülvizsgálati eljárás során a felek a műszaki ellenőr bevonásával ismételten ellenőrizik az elvégzett munka és a beépített anyagok minőségét. Az eljárásról jegyzőkönyvet, illetve hibajegyzéket vesznek fel, mely alapján a vállalkozó köteles a hibákat kijavítani.

7.16. Vállalkozó 15 millió Ft értékű éves limittel és 5 millió Ft/káresemény kárkifizetési limit összegű érvényes, saját névre szóló, építés-szerelési „all risk” típusú felelősségbiztosítással kell, hogy rendelkezzen a szerződés teljes időtartama alatt. A 322/2015. (X. 30.) Korm. rendelet 26. §-ára figyelemmel Vállalkozó köteles – legkésőbb a szerződéskötés időpontjára – ezen feltételeknek megfelelő felelősségbiztosítási szerződést kötni vagy meglévő felelősségbiztosítását ezen feltételek szerint kiterjeszteni.

**8.** **Kapcsolattartás**

8.1. Vállalkozó intézkedésre és építési naplóban történő bejegyzésre jogosult helyszíni képviselője:

Név, beosztás:

Telefonszáma:

E-mail cím:

8.2. Megrendelő helyszíni képviselője:

Név, beosztás: Dr. Szabó István nemzetközi és külkapcsolati rektorhelyettes,

 projekt szakmai vezető

Telefonszáma: [+36-(28)-522-000 /1481](http://telefonkonyv.szie.hu/reszletes_mellek.php?mellek=1481&) mellék

E-mail cím: Szabo.Istvan@gek.szie.hu

Név, beosztás: Jáger Ilona (Beruházási Osztály)

Telefonszáma: +36-28/522-000/2248

E-mail cím: jager.ilona@gfh.szie.hu

8.3. Megrendelő műszaki ellenőre:

Neve:

Telefonszáma:

E-mail cím:

8.4. Az ellenőrzési és tájékoztatási, valamint az építési naplóvezetési kötelezettség, továbbá továbbá a naplóvezetés és naplóbejegyzés szabályai, és a teljesítésigazolás és műszaki átadás-átvétel tekintetében az építőipari kivitelezési tevékenységről szóló 191/2009. (IX.15.) kormányrendelet hatályos előírásai az irányadók.

8.5. Az építési napló bejegyzésére a Megrendelő képviseletében eljáró személyek, a műszaki ellenőr, a Vállalkozó és a felelős műszaki vezető jogosultak.

**9. Minőségi kikötések, a teljesítés módja, jótállás, szavatosság**

9.1. Vállalkozó vállalja, hogy a jelen szerződés szerinti építési tevékenységet az ajánlattételi felhívásban meghatározott és az ajánlatában vállalt környezetvédelmi, fenntarthatósági követelmények figyelembevételével látja el.

9.2. Amennyiben valamely létesítmény-rész minősége nem elégíti ki a fent leírtakat, Megrendelő kizárólagos joga eldönteni, hogy a csökkentett értékű, illetve csökkentett osztályú munkát elfogadja, vagy ragaszkodik a munka újbóli elvégzéséhez. Amennyiben valamely elvégzett munka minősége nem elégíti ki a fent leírtakat, a Megrendelő jogosult élni a Ptk. 6:177. § (1) bekezdés szerinti szavatossági jogával, amelynek a) pontja értelmében követelheti a munkával elérhető eredmény részben vagy egészben való újbóli teljesítését, vagy b) pontja értelmében kérheti az újbóli teljesítést az eredetileg vállalthoz képest eltérő móddal is.

9.3. Vállalkozó jelen szerződés teljesítése során kizárólag Magyarországon minősített, az érvényes szabványoknak, előírásoknak megfelelő terméket építhet be, illetve használhat fel. Vállalkozó a leszállított és beépített, illetve felhasznált termékekre, annak alkatrészeire vonatkozó jótállási jegyet (garancialevelet / garanciajegyet) az átadás-átvételkor a Megrendelő részére köteles átadni.

9.4 Vállalkozó jótáll azért, hogy a jelen szerződésben meghatározott kivitelezői munkák és a leszállított, beépített (felhasznált) termékek teljesítése megfelel az ajánlatában foglaltaknak, a jelen szerződés kikötéseinek, a szakmai előírásoknak, valamint Megrendelő elvárásainak, ennek megfelelően garantálja

9.4.1. valamennyi, jelen szerződésben illetőleg a megelőző közbeszerzési eljárásban feltüntetett paraméter és műszaki adat elérését;

9.4.2. hogy, az általa elvégzett munkák minősége mind a felhasznált anyagok, mind a létesítmény szerkezete és kivitele szempontjából az érvényes magyar szabványoknak és előírásoknak megfelel, és a szerződéses cél elérését maradéktalanul biztosítja;

9.4.3. az építési munkák szakszerű és hibátlan elvégzését, a vonatkozó szabványok és előírások betartását.

9.5. Felek megállapodnak abban, hogy az átadás-átvételi eljárást a Ptk. 6:247. §-a alapján folytatják le. Az átadás- átvételi eljárásról a felek - mindkét fél részéről aláírt – jegyzőkönyvet vesznek fel, amelyben rögzítik az elvégzett munka átvételét vagy annak megtagadását, az észlelt mennyiségi hiányokat és minőségi hibákat, valamint a Megrendelő által érvényesíteni kívánt szavatossági igényeket. Amennyiben a kijavításhoz szükséges munkálatok akadályozzák a rendeltetésszerű használatot, illetve a szerződés teljesítése egyéb okból nem szerződésszerű Megrendelő az átadás-átvételt megtagadhatja. Ez esetben Vállalkozó köteles új átadás-átvételi időpontot megjelölni. A műszaki átadás-átvétel feltétele a fentieken túl a műbizonylatok, jegyzőkönyvek pozitív eredményeinek bemutatása és átadása is, de különösen az alábbi bizonylatok rendelkezésre állása:

9.5.1. Garancialevelek, jótállási jegyek.

9.5.2. Beépített anyagok teljesítmény nyilatkozatai illetve minőségtanúsítványai

9.5.3. Elszállított hulladék, valamint elszállított veszélyes hulladék bizonylatolás, amennyiben volt ilyen.

9.6. A műszaki ellenőr által kitűzött póthatáridőre Vállalkozó köteles saját költségére a hibákat és hiányosságokat kijavítani, illetve megszüntetni. A Vállalkozó késedelem nélkül értesíti a műszaki ellenőrt, amikor a hiányosságok, hibák kijavításra kerültek. Ha a Vállalkozó a műszaki ellenőr által kitűzött megfelelő póthatáridőre a javítást írásbeli felszólítás ellenére nem végzi el, a Megrendelő azt a Vállalkozó költségére elvégeztetheti.

9.7. Szerződő felek kikötik, hogy a jótállás időtartama az eredményes és végleges műszaki átadástól számított ……………….. hónapig *(a nyertes ajánlatban megajánlott szerint)* tart.

9.8. A Vállalkozó jótállási kötelezettsége nem terjed ki szakszerűtlen működtetés, beavatkozás vagy a nem rendeltetésszerű használat által okozott károk kijavítására, továbbá azokra a hibákra, amelyekről a Vállalkozó bebizonyítja, hogy a hiba oka a teljesítés után keletkezett rendeltetésellenes használat következménye.

9.9. A jótállás, illetőleg szavatosság ideje alatt az esetleges meghibásodások javítása, elhárítása díjtalan. A jótállási vagy szavatossági idő alatt fellépő hiányosságot, hibát haladéktalanul a Vállalkozó tudomására kell hozni, a Vállalkozó pedig köteles haladéktalanul intézkedni, a hibát, hiányt kiküszöbölni. A hibajavítás megkezdésének határideje nem lehet hosszabb a bejelentéstől számított 3 munkanapnál, befejezése pedig 14 munkanapnál.

**10. Szerződést biztosító mellékkötelezettségek**

10.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.

10.2. Amennyiben a Vállalkozó a szerződést megszegi, kötbér fizetési és kártérítési felelősséggel tartozik, kivéve, ha bizonyítja, hogy a szerződés teljesítése során úgy járt el, ahogy az általában elvárható.

10.3. Vállalkozónak felróható ok miatti késedelmes teljesítés esetén a Megrendelő 1 % napi kötbérre jogosult a késedelembe esés napjától a szerződésszerű teljesítés napjáig*.* A kötbér alapja a teljes nettó vállalkozói díj. Amennyiben a késedelmi kötbér mértéke eléri vagy meghaladja a maximumot (nettó vállalkozói díj 20 %-át), akkor Megrendelő a szerződéstől elállhat, illetve a szerződést azonnal hatállyal felmondhatja és meghiúsulási kötbérre jogosult.

10.4. A Vállalkozó hibás teljesítési kötbért tartozik fizetni Megrendelőnek, amely a hibásan teljesített munkarészre eső nettó vállalkozói díj 30 %-a, amennyiben – a Megrendelő vagy a műszaki ellenőr kifogása, észrevétele, vagy felhívása ellenére – legkésőbb az átadás-átvételi eljárás folyamán Megrendelő által megszabott határidőre a felmerült hibák kijavítását a Vállalkozó nem végzi el.

10.5. Amennyiben a Vállalkozónak felróható okból a szerződés teljesítése meghiúsul, Vállalkozó a jelen szerződés alapján őt megillető nettó vállalkozói díj 30 %-ának megfelelő összegű meghiúsulási kötbért köteles fizetni a Megrendelőnek. Vállalkozó meghiúsulási kötbér fizetésére köteles különösen akkor, ha Megrendelő a Vállalkozó hibájából él rendkívüli felmondási jogával.

10.7. Kötbérigény több jogcímen történő érvényesítése esetén a Vállalkozóval szemben érvényesíthető kötbér maximális mértéke a nettó vállalkozói díj 30 %-a.

10.6. A Megrendelő fenntartja a jogát, hogy a kötbért meghaladó kárát a Vállalkozóval szemben érvényesítse. A Vállalkozó kizárólagosan felelős minden olyan kárért, melyet alkalmazottai, alvállalkozói, vagy egyéb közreműködői a Megrendelőnek, más alvállalkozóknak, illetve harmadik személynek okoztak. Vállalkozó az általa okozott károkat köteles közvetlenül rendezni, illetve a Megrendelőt mentesíteni minden kárigény követelés alól, amelyek az általa okozott károkkal kapcsolatban merültek fel. A Vállalkozó köteles megfizetni a Megrendelő számára minden olyan bírságot, hatósági díjat, egyéb költséget, amelyet a Megrendelőre a Vállalkozónak, illetve alvállalkozójának, egyéb közreműködőinek magatartása, vagy mulasztása miatt szabtak ki.

10.7. Amennyiben kötbér felszámítására sor kerül, arról a Megrendelő ún. kötbérszámlát, illetve számviteli törvény szerinti bizonylatot állít ki, melyet a Vállalkozó köteles annak kézhezvételtétől számított 8 napon belül megfizetni, de jogosult a rész- vagy végszámlába történő beszámításra is a Kbt-ben foglalt vonatkozó rendelkezések betartása mellett.

**11. Együttműködés**

11.1. Szerződő felek a jelen szerződés teljesítése kapcsán kötelesek együttműködni. Szerződő felek kötelesek az egymás közötti valamennyi közlést, értesítést, intézkedést és döntést írásban rögzíteni, és egymáshoz haladéktalanul eljuttatni.

11.2. Szerződő felek megállapodnak abban, hogy írásban, időben tájékoztatják egymást, nem csupán a jelen megállapodásban foglaltak teljesítéséről, hanem minden olyan kérdésről (tény, adat, körülmény), amely a szerződés teljesítésére kihatással lehet.

**12. Szerződés módosítása, megszüntetése**

12.1. Jelen szerződés kizárólag a Kbt. 141. §-ban foglalt feltételekre figyelemmel módosítható.

12.2.Megrendelő jelen szerződést azonnali hatállyal felmondhatja, különösen, de nem kizárólagosan amennyiben:

12.2.1. Vállalkozó ellen felszámolási eljárás indul vagy a cégbíróság elrendeli a hivatalból történő törlését;

12.2.2. Vállalkozó a jelen szerződésből eredő lényeges kötelezettségét megszegi, vagy nem teljesíti.

12.3. Vállalkozó jelen szerződést azonnali hatállyal felmondhatja, amennyiben Megrendelő a jelen szerződésből eredő lényeges kötelezettségét megszegi, vagy nem teljesíti.

12.4. A Vállalkozó köteles a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdésében meghatározott ügyletekről a Megrendelőt haladéktalanul értesíteni. A Megrendelő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel,

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

Jelen pont szerinti felmondás esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

**13. Egyéb kikötések**

13.1. Szerződő felek kijelentik, hogy a jelen szerződés teljesítése során egymásról, különösen egymás működéséről, szervezetéről tudomásukra jutott információkat bizalmasan kezelik, azokat nem hozzák harmadik fél tudomására. Kivételt képez ez alól az az eset, amikor valamelyik fél jogszabályban előírt kötelezettségének teljesítése érdekében hozza nyilvánosságra a fenti információk valamelyikét.

13.2. Felek tudomásul veszik, hogy jelen szerződést külön jogszabályban feljogosított szervek jogosultak ellenőrizni. Vállalkozó vállalja, hogy az esetleges vizsgálat esetén az ellenőrzést végző szervek részére – adott esetben a jelen szerződés megszűnését követően is – a kért felvilágosítást megadja, jelen szerződés teljesítésével kapcsolatos iratokat bemutatja, és szükség esetén másolatban átadja.

13.3. A külföldi adóilletőségű nyertes Vállalkozó a Kbt. 136. § (2) bekezdése alapján köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes Vállalkozóra vonatkozó adatokat az országok közötti jogsegély igénybevétele nélkül.

13.4. Megrendelőnek és Vállalkozónak mindent meg kell tennie annak érdekében, hogy közvetlen tárgyalásokon, békés úton rendezzenek minden olyan nézeteltérést vagy vitát, amely közöttük a jelen szerződéssel kapcsolatban felmerül. Ha Megrendelő és Vállalkozó az említett közvetlen és közvetett tárgyalások megkezdésétől számított 30 (harminc) napon belül a nézeteltérést nem tudják megoldani, kikötik a Gödöllői Járásbíróság kizárólagos illetékességét.

13.5. A jelen szerződésben nem szabályozott kérdésekben a magyar jog szabályait, különösen a közbeszerzésekről szóló 2015. évi CLXIII. törvény, a Polgári Törvénykönyvről szóló 2013. évi V. törvény, az építőipari kivitelezési tevékenységről szóló 191/2009. (IX.15.) Korm. rendelet, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló322/2015. (X.30.) Korm. rendelet, valamint az egyéb kapcsolódó jogszabályok vonatkozó rendelkezéseit, és a közbeszerzési eljárásban készített ajánlattételi felhívásban és dokumentációban, valamint a Vállalkozó ajánlatában foglaltakat kell alkalmazni.

13.6. Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek minősül. Felek rögzítik, hogy a Vállalkozó jelen szerződés megkötésével egyidejűleg a Megrendelő rendelkezésre bocsátotta az ennek megállapításához szükséges adatokat. Vállalkozó tudomásul veszi, hogy ezen adatokat a Megrendelő az államháztartásról szóló 2011. évi CXCV. törvény 41. § (6) bekezdése alapján a jelen szerződésből származó követelések elévüléséig jogosult kezelni. Amennyiben az átláthatóság vonatkozásában Vállalkozó valótlan nyilatkozatot tesz, Megrendelő jogosult jelen szerződés azonnali hatályú felmondására, valamint az ebből esetlegesen őt ért hátrányok Vállakozóra történő hárítására, melyet Vállalkozó kifejezetten tudomásul vesz és átvállal.

Jelen szerződést a Szerződő felek képviselői elolvasás és közös áttanulmányozás után jóváhagyólag, mint akaratukkal mindenben megegyezőt 4 eredeti példányban írták alá.

Jelen szerződés elválaszthatatlan részét képezi

 - 1. sz. melléklet: Építési kiviteli terv és engedély(ek)

- 2. sz. melléklet: Ajánlattételi felhívás és dokumentáció

 - 3. sz. melléklet: Előlegről szóló nyilatkozat

 - 4. sz. melléklet: Vállalkozó Ajánlata

 - 5. sz. melléklet: Átláthatósági nyilatkozat

 - 6. sz. melléklet: Kiegészítő tájékoztatás, hiánypótlás (adott esetben)

Gödöllő, 2018. ………….. ….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Szent István Egyetem**Megrendelőképviseli:**Dr. Tőzsér János Magyar Ferenc**  rektor kancellár | **……………..**Vállalkozóképviseli:…………………. |

Szakmailag jóváhagyom:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Dr. Szabó István Jáger Ilona**

 nemzetközi és külkapcsolati építész

 rektorhelyettes

 projekt szakmai vezető

Pénzügyileg ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Biró Terézia**

gazdasági és műszaki kancellárhelyettes

 ellenjegyző